Film o propasti ekvadorske prašume
Film o propasti ekvadorske prašume. Filmski autor Joe Berlinger je u Ecuador stigao 12 godina nakon što je započela sudska bitka tog do
Nakon gotovo trideset godina eksploatacije, kompanija Texaco Oil napustila je Ecuador 1992. godine. Godinu dana nakon toga, podignuta je, u ime 30 hiljada pripadnika domorodačkog naroda, tužba protiv te korporacije pod navodom da je Texaco opasno zagadio njihovu zemlju i vodu. Ta sudska bitka, koja još traje, tema je dokumetarnog filma pod naslovom SIROVA NAFTA, koji je nakon premijere na ovogodišnjem festivalu Sundance, obišao brojne druge festivale, a u redovne bioskope krenuo je početkom ovog mjeseca. Film započinje u ekvadorskoj Amazoniji, drevnoj teritoriji domorodačkog naroda Kofan. Filmski autor Joe Berlinger je u Ecuador stigao 12 godina nakon što je započela sudska bitka tog domorodačkog naroda protiv TEXACO-a, odnosno kompanije Chevron, koja je Texaco preuzela 2001. godine. Uglavnom, ta kompanija je na ovom području naftu crpila 30 godina. Kad je upoznao Pablo-a Fajarda, glavnog zastupnika tužilaca u postupku, Joe Berlinger je shvatio da ima priču koju vrijedi ispričati. Fajardo je ustao protiv ogromne multinacionalne korporacije. U filmu, kao i na sudu on kaže da je Texaco, kao i njegov sadašnji vlasnik, odgovoran za bacanje otrovnog otpada u amazonsku prašumu. Dokumentaristi i novinari pratili su domorodce na sastanak akcionara Chevrona u San Franciscu 2007. Pokrivali su put ekvadorskog predsjednika Rafaela Correa-e u ugroženi region i snimili debatu izmedju Fajarda i zastupnika tužene kompanije, Adolfa Callejasa, na mjestu gdje su upravo prikupljeni uzorci zagadjenog tla. Adolfo Callejas, advokat kompanije Chevron, tvrdi da je uzorcima nemoguce ustanoviti datume i dovesti u vezu sa Texacom. U filmu se, kaže autor, radi o nečemu što je veće od sudske argumentacije. I dok se ovaj slučaj još razvlači posudovima, film SIROVA NAFTA putuje po filmskim festivalima i specijalnim projekcijama - poput ove u Ecuadoru, gdje je na hiljade ljudi prepunilo salu na univerzitetu. Fajardo svojim klijentima, pripadnicima domorodačkog naroda, savjetuje da ostaju informirani i da nastave pritisak na Chevron da se ponaša odgovornije. Sa svoje strane, Chevron optužuje svoje tužitelje da ustvari podmićuju ekvadorske zvaničnike. Ovaj slučaj, procijenjen na vrijednost od 27 milijardi dolara, daleko je od zaključenja. ###